als_Latn dik_Latn sag_Latn
Asport- Shpresonte në një start Championsi disi më të ndryshëm Masimiliano Alegri, por në këto vite te Milani trajneri livornes ka mësuar të përballet me emergjenca: “Për nesër do të kemi vetëm 13 lojtarë të gatshëm, por gjëja më e rëndësishme do të jetë sjellja e skuadrës, jo siç kemi luajtur ndaj Torinos. San Siro do të jetë plot dhe kjo do të ndihmojë djemtë të zhvillojnë një ndeshje të madhe”. Në lidhje me dëmtimet ai shprehet: “Janë të njëjtë si sezonin e shkuar. Kaka duhet të kishte luajtur 45 minuta”.
Siç kuptohet formacioni kundër skocesëve është pothuajse i detyruar: “Birsa është në dyshim me Robinjon, ashtu si edhe Emanuelson me Konstant. Të tjerët janë Zakardo, Mekses, Zapato, De Jong, Nocerino, Matri, Baloteli. Poli? Nuk e di ende nëse rikuperon”. Më pas ka dalë një e veçantë për dëmtimin e El Sharauit në stërvitjen e të shtunës: “Është dëmtuar me një lëvizje banale në fund të stërvitjes”. Në Torino është parë një skuadër shumë apatike: “Kur përgatit ndeshjet eliminatore të Champions League përqendrron të gjithë energjitë fizike dhe mendore te ato dy ndeshje. Gjëja positive e të shtunës është që skuadra ka luftuar deri në fund, duhet të rinisemi nga këtu. Celtic? Është një skuadër fizike dhe shumë e rrezikshme përpara, ne do të luajmë me tre sulmues”. Matri, që e shoqëron në konferencë për shtyp, do të debutojë si titullar: “Cilësitë e tija në grup i ka vetëm Pacini. E kemi marrë për këto cilësi dhe në Torino na ka ndihmuar”.
Në fund ai i është përgjigjur akuzave të Torinos për golin e shënuar në fund pas penalltisë së fituar nga Poli: “Nuk kam qënë i pandershëm: zëvëndësimi Torinos nuk ishte gati, kam ftuar Mekses të nxitonte sepse jam trajneri Milanit dhe Milani ishte duke humbur. Nëse do të kishte qënë një lojtar i avazhtë do të kishte shkuar ndryshe. Imazhet konfirmojnë që ne kemi treguar një sjellje të rregullt. Pas ndeshjes rregulli për të folur më pak është gjithmonë i vlefshëm, me ftohtësi mund të shikoje që gjërat kanë shkuar ndryshe”, ka shtuar Alegri.
Kujdes : Të gjitha të drejtat e këtij shkrimi janë të rezervuara nga Asport.info
You must be logged in to post a comment Login
als_Latn als_Latn als_Latn als_Latn eng_Latn